A BIZOTTSÁG HATÁROZATA
(2005. február 11.)
a 2005. évre vonatkozóan a Közösségi Dohányalap által a 2182/2002/EK rendelet 13. és 14. cikkében említett intézkedések finanszírozására szánt források tagállamok közötti indikatív felosztásáról
(az értesítés a B(2005) 331. számú dokumetummal történt)
(2005/129/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre (1) és különösen annak 14a. cikkére,
mivel:
(1)
A Közösségi Dohányalap tekintetében a 2075/92/EGK tanácsi rendelet alkalmazására vonatkozó részletes szabályok meghatározásáról szóló, 2002. december 6-i 2182/2002/EK bizottsági rendelet (2) 13. és 14. cikke a dohánytermelők termelésváltását elősegítő intézkedéseket ír elő. Ezeket az intézkedéseket a 2075/92/EGK rendelet 13. cikke által létrehozott Közösségi Dohányalap finanszírozza.
(2)
A 2005. évre a Közösségi Dohányalap rendelkezésére álló teljes összeg 28,8 millió euró, amelynek 50 %-át a dohánytermelők egyéb mezőgazdasági kultúrákra vagy munkahelyteremtő egyéb gazdasági tevékenységekre való átállását célzó intézkedések, illetve a kapcsolódó tanulmányok finanszírozására kell fordítani.
(3)
Ezért a 2182/2002/EK rendelet 17. cikkének (2) bekezdésével összhangban rögzíteni kell a rendelkezésre álló összeg érintett tagállamok közötti indikatív felosztását.
(4)
Az e határozatban előírt intézkedések összhangban vannak a Dohánypiaci Irányítóbizottság véleményével,
ELFOGADTA EZT A HATÁROZATOT:
1. cikk
A 2005. évre vonatkozóan a Közösségi Dohányalap által a 2182/2002/EK rendelet 13. és 14. cikkében említett intézkedések finanszírozására szánt források tagállamok közötti indikatív felosztását e határozat melléklete szerint állapítják meg.
2. cikk
Ennek a határozatnak a tagállamok a címzettjei.
Kelt Brüsszelben, 2005. február 11-én.